Sonne meddie diere
Pas tans iemand se woef op.Ek noem liewer nie name nie.Mensig,maar hy is ‘n handvol!Ons is lief vir honde en vandat ons twee ou viervoete na ‘n beter plek vertrek het,is ons lekker los om te gaan waar ons wil en af en toe ‘n welwillendsheid oppassingtjie van ander viervoete te doen.
Maar nou kyk,hierdie oppassingtjie is nie net sommerso nie,dit veroorsaak ‘n gekners van tande en ek is alreeds op die”gums”!
Liefste dier,so pragtig,so lewendig, so ongedissiplineerd!Al wat hy reg doen is om buite te piepie en dan is dit ook bo-oor al die mooiste struike en tuinstoele.
Gaan wandel Sondag met hom,knapie hurk op iemand se mooi gemanikuurde sypaadjie en…daar lê my vermiste kous tussen bruin sousies!Gelukkig was dit bitter koud en met niemand in sig,kies ek die hasepad huis toe!
Vanoggend vroeg,is my pantoffel se hak omgesit in hondekos en my TVkamer se bank het skielik ‘n skeur in,waaruit die sponsrubber peul en oral soos ryskorrels gesaai lê!G’n mens weet wanneer hy dit gedoen het nie,want hy word uitgegooi en moet heeldag buite bly.
Buite is hy net so stout,hol soos ‘n beserker deur die tuin,met ‘n ou plastiekbottel,wat hy in die lug opgooi.Al die deure en vensters is vol krapmerke,want hy loods verwoeste aanvalle,wanneer hy jou binne sien.Weet nie hoe gaan ek ooit weer die merke uit die vensters kry nie!Die deure sal maar afgeskuur moet word.
Hy word elke dag vir ‘n laaang wandeling geneem,die tuin lê vol speelgoed,maar genugtig,die knapie bereik nooit zero nie.
Ek tel die slapies af…het nie meer energie vir jong honde nie!
&larr Wonderlike waterval
31 antwoorde op Sonne meddie diere
lora2me het gesê op Junie 12, 2012
So ‘n klein brakkie kan verskriklik baie skade aanrig en party honde kan mos nie geleer word nie. Sterkte. Gelukkig kan hy darem in die tuin rondhol. Gaan koop maar solank die vernis vir die deure. ;D
Perdebytjie het gesê op Junie 12, 2012
Hy is al twee jaar oud,’n middelslaghond,maar met energievlakke wat deur die dak gaan!Dalk moet ek hom op Rittelen sit?
avega het gesê op Junie 12, 2012
Dit klink soos my vriende se hond, hy is ‘n handvol en moet die hele tyd van sy energie ontslae raak. Sterkte
Dankie,ek het krag nodig.Hy is tans besig om die agterplaas se hekkie af te breek!
TS het gesê op Junie 12, 2012
ooooooo ek ken dit ook Ek bied nou liewer aan om na die honde by die mense se eie huis op te pas.
Carol460 het gesê op Junie 12, 2012
Gee vir die hond Ritalin ! He – he !
zephur het gesê op Junie 12, 2012
Meer skade as binnegoed
daancoetzee het gesê op Junie 12, 2012
Is dit dalk ´n Labrador??
Berwick het gesê op Junie 12, 2012
Airedaleterrier.Pragtige hond,maar hiper-hiperaktief!
Ek het dit oorweeg,maar dit het dalk die teenoorgestelde uitwerking.
Jip,ek is al moereloos!
Bietjie vêr van ons af.
He – he ! Arme jy !
sirpsa het gesê op Junie 12, 2012
Skielik waardeer ek weer ons rustige, bejaarde hond.
Geitjie1 het gesê op Junie 13, 2012
Hoop vir jou sy ouers kom gou terug!
Pas skade beheer toe of is hy dalk buite beheer?
net myself het gesê op Junie 13, 2012
Sjoe dis erg! En mens kan seker ook nie van die eienaars verwag om al die skade reg te maak nie. Ek bly nou maar eenmaal ‘n kat mens, al moet ek erken dat my gordyne ook maar lekker deurloop onder hulle.
HeavyHenry het gesê op Junie 13, 2012
Watse brak is dit?
O ek sien ‘n terrier – sterkte, terriers is terrors!
Perdebytjie het gesê op Junie 13, 2012
Diere kom maar met ‘n prys!
My huis lyk reeds soos ‘n fort binne..Orals toe deure en tafels in die gate waar ons nie kan toemaak nie!
Ou honde is ‘n aanwins.
Terreur..jy kan dit weer sê!
rosiemetdorings het gesê op Junie 14, 2012
honde kan mens erge skade berokken – my skades was meestal myse eie brakke
Perdebytjie het gesê op Junie 14, 2012
Woeste dier..hierrie ene!
Blikskottel het gesê op Junie 15, 2012
Vir jou eie vrede, sit hom in ‘n kennel.
Perdebytjie het gesê op Junie 17, 2012
Gelukkig waai hy vandag.Skoonmaak en regmaakoperasie lê voor hierdie week.No more deugs for me,thankyou!
pgjonker het gesê op Junie 17, 2012
Nie geweet Airedales is so lewendig nie. My JR is ook so, gelukkig is die pakkie bietjie kleiner.
Perdebytjie het gesê op Junie 18, 2012
Ons het ook ‘n JR gehad.Hy was erger,maar soos jy sê,hy was heelwat kleiner.